ai4bharat/Pralekha huggingface dataset:
உள்துறை அமைச்சகம்
2021 மக்கள் தொகை கணக்கெடுப்புக்கான செயல்திட்டம் மற்றும் வினா பட்டியல் குறித்து தரவு உபயோகிப்பாளர் மாநாட்டில் ஆலோசனை
இந்தியாவில் 140 ஆண்டுகளாக மேற்கொள்ளப்பட்டு வரும் மக்கள் தொகை கணக்கெடுப்பு பணியில் முதன்முறையாக, புள்ளி விவரங்கள் அனைத்தும் செல்போன் செயலி மூலமாக பெறப்படவுள்ளதென இந்திய மக்கள் தொகை பதிவாளர் அலுவலக அதிகாரிகள் தெரிவித்துள்ளனர். 2021ஆம் ஆண்டு மக்கள் தொகை கணக்கெடுப்புக்கான செயல் திட்டம் மற்றும் வினாப்பட்டியலை இறுதி செய்வதற்காக, புதுதில்லியில் இன்று நடைபெற்ற தரவு உபயோகிப்பாளர் மாநாட்டில் பேசிய அதிகாரிகள், மக்கள் தொகை கணக்கெடுப்பு பணியில் ஈடுபடவுள்ள கணக்கெடுப்பாளர்கள், அவரவர் சொந்த செல்போனை பயன்படுத்த ஊக்குவிக்கப்படுவார்கள் என்று தெரிவித்தனர். இதற்காக அவர்களுக்கு உரிய தொகை வழங்கப்படும் என்றும் தெரிவிக்கப்பட்டது. இதுதவிர, கணக்கெடுப்பாளர்கள் காகித அட்டவணைகள் மூலமாக புள்ளி விவரங்களைப் பெற்று அதனை மின்னணு படிவத்தில் சமர்ப்பிக்க வகை செய்யப்படும் என்றும் மாநாட்டில் தெரிவிக்கப்பட்டது.
2021 மக்கள் தொகை கணக்கெடுப்புப் பணி உலகின் மிகப்பெரிய பணியாக இருக்கும் என்று குறிப்பிட்ட மத்திய உள்துறை செயலாளர் திரு. ராஜீவ் கவ்பா, கணக்கெடுப்புப் பணியில் 33 லட்சம் பணியாளர்கள் ஈடுபடுத்தப்படவுள்ளதாகவும் இதற்கான அறிவிப்பு ஏற்கெனவே வெளியிடப்பட்டுவிட்டதாகவும் தெரிவித்தார். ஜம்மு-காஷ்மீரிலும் ஹிமாச்சல் பிரதேசம் மற்றும் உத்தராகண்ட் மாநிலங்களின் பனிப்பிரதேசங்களிலும் 2020 அக்டோபர் ஒன்றாம் தேதியை அடிப்படை நாளாகக் கொண்டு கணக்கெடுப்புப்பணி தொடங்கும் என்றும் நாட்டின் பிற பகுதிகளில் 2021 மார்ச் 1ஆம் தேதியை அடிப்படை நாளாகக் கொண்டு இந்தப்பணி மேற்கொள்ளப்படும் என்றும் அவர் தெரிவித்தார். மக்கள் தொகை கணக்கெடுப்பு என்பது மனித தலைகளை கணக்கெடுப்பது மட்டுமல்ல என்று குறிப்பிட்ட திரு. ராஜீவ் கவ்பா, கொள்கை வகுத்தல் மற்றும் வளங்களை ஒதுக்கீடு செய்வதற்கு தேவையான சமூகப் பொருளாதார புள்ளி விவரங்களை திரட்டுவதாகவும் இருக்கும் என்றார். நாட்டின் பொருளாதார வளர்ச்சி மற்றும் மக்கள் நலத்திட்டங்களை உருவாக்குவதற்கும், மக்கள் தொகை கணக்கெடுப்பு விவரங்கள் உதவிகரமாக இருக்கும் என்றும் அவர் கூறினார்.
இவை தவிர, தொகுதி மறுவரையறை மற்றும் எஸ்.சி.எஸ்.டி பிரிவினருக்கான தொகுதி ஒதுக்கீடு போன்ற அரசியல் சாசன தேவைகளுக்கும் இந்தப் புள்ளி விவரங்கள் உதவிகரமாக இருக்கும் என திரு. ராஜீவ் கவ்பா தெரிவித்தார்.
மாநாட்டில் வரவேற்புரையாற்றிய இந்திய தலைமைப் பதிவாளர் மற்றும் மக்கள் தொகை ஆணையர் திரு. விவேக் ஜோஷி, 2021 மக்களவை கணக்கெடுப்பு இரண்டு கட்டங்களாக நடைபெறவுள்ளது என்றார். முதற்கட்டமாக, 2020 ஏப்ரல் முதல் செப்டம்பர் வரையிலான கால கட்டத்தில் மாநில அரசுகளால் தேர்வு செய்யப்படும் ஏதாவது இரண்டு மாதங்களில் வீடுகள் கணக்கெடுப்புப் பணி மேற்கொள்ளப்படும். இரண்டாம் கட்டமாக, மக்கள் தொகை கணக்கெடுப்பு பணி 2021 பிப்ரவரி 9 முதல் 28 தேதி வரையிலும், திருத்தப்பணிகள் 2021 மார்ச் ஒன்றுமுதல் மார்ச் ஐந்தாம் தேதி வரை மேற்கொள்ளப்படும் என்றும் திரு. விவேக் ஜோஷி குறிப்பிட்டார்.
ஜம்மு-காஷ்மீரிலும் ஹிமாச்சல் பிரதேசம் மற்றும் உத்தராகண்ட் மாநிலங்களின் பனிப்பிரதேசங்களிலும் 2020 செப்டம்பர் 11 முதல் 30ஆம் தேதி வரையிலும், திருத்தப்பணிகள் 2020 அக்டோபர் ஒன்று முதல் ஐந்தாம் தேதி வரை மேற்கொள்ளப்படும் என்றும் அவர் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 47.02 கோடி கொவிட் தடுப்பூசிகள் போடப்பட்டுள்ளன.
இதுவரை மொத்தம் 3,08,20,521 பேர் குணமடைந்துள்ளனர்.
குணமடைந்தவர்களின் விழுக்காடு 97.36%.
கடந்த 24 மணி நேரத்தில் 39,258 பேர் குணமடைந்துள்ளனர்.
கடந்த 24 மணி நேரத்தில் 41,831 பேர் புதிதாகப் பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,10,952 ஆக உள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.30%.
வாராந்திர தொற்று உறுதி விழுக்காடு 5%க்கும் குறைவாக, 2.42%ஆக உள்ளது.
தினசரி தொற்று உறுதி வீதம் 5%க்கும் கீழ், 2.34%ஆக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 46.82 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1741188
நிதி அமைச்சகம்
மென்பொருள் துறையின் சில வரி விதிப்பில் எதிர்மறை பாதிப்புகள் குறித்த ஐயப்பாடுகள் அடிப்படை அற்றவை
தகவல் தொழில்நுட்பம் / தகவல் தொழில்நுட்பம் சார்ந்த சேவைகள் வெளிநாடுகளில் உள்ள வாடிக்கையாளர்களுக்கு செய்யும் ஏற்றுமதி தொடர்பாக வரித் துறை அதிகாரிகள் சில கோரிக்கைகளை எழுப்பியுள்ளதாக பத்திரிகைகளில் செய்தி வெளியாகியுள்ளது. இந்த சேவைகளைப் பொருத்த வரையில் இது விநியோக இடங்களின் விதிகள் அடிப்படையில் செய்யப்பட்டது என்றும் இந்தியாவிற்குள்ளும் இந்த சேவைகள் அளிக்கப்படுவதால் அதற்கும் வரி வசூலிக்கப்பட வேண்டும் எனவும் அதில் கூறப்பட்டுள்ளது.
 கீழ் நீதித்துறை ஆணையங்கள் அளித்த உத்தரவை நிறுத்தி வைத்து, உத்தரவிட்டார். வரி திருப்பி அளிக்கப்பட்ட இடங்களில் உத்தரவை ஏற்றுக்கொண்டுள்ளது. அதன்படி மென்பொருள் துறையில் எதிர்மறை தாக்கம் ஏற்படும் என சில பத்திரிகைகளில் வெளியாகியுள்ள ஐயப்பாடு அடிப்படை அற்றவை.
ரசாயனம் மற்றும் உரங்கள் அமைச்சகம்
விவசாயிகளுக்கான சிறப்புத் திட்ட அறிவிப்பு குறித்து மாநிலங்கள் மற்றும் யூனியன் பிரதேசங்களின் வேளாண்துறை அமைச்சர்களுடன் மத்திய அமைச்சர் டாக்டர் மன்சுக் மாண்டவியா காணொலிக்காட்சி மூலம் கலந்துரையாடினார்
விவசாயிகளுக்கான சிறப்புத் திட்ட அறிவிப்பு குறித்து 20 மாநிலங்கள் மற்றும் யூனியன் பிரதேசங்களின் வேளாண்துறை அமைச்சர்களுடன் மத்திய ரசாயனம், உரங்கள் மற்றும் சுகாதாரம் மற்றும் குடும்பநலத்துறை அமைச்சர் டாக்டர் மன்சுக் மாண்டவியா காணொலிக்காட்சி மூலம் கலந்துரையாடினார். இந்தக் கூட்டத்தில் மத்திய வேளாண்துறை அமைச்சர் திரு நரேந்திர சிங் தோமர் உடனிருந்தார்.
பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழுக் கூட்டத்தில் ரூ. 3,68,676.7 கோடி ஒதுக்கீட்டில் விவசாயிகளுக்கான சிறப்புத் திட்டத்திற்கு ஒப்புதல் அளிக்கப்பட்டது. இதன்படி வரிகள் மற்றும் வேம்பு சேர்த்தல் கட்டணம் நீங்கலாக 45 கிலோ கிராம் யூரியா மூட்டை விவசாயிகளுக்கு ரூ.266.70-க்கு கிடைப்பதை உறுதிசெய்யும் மானியத் திட்டத்திற்கு ஒப்புதல் அளிக்கப்பட்டுள்ளது. 2023-24 கரீஃப் பருவத்திற்கு ஊட்டச்சத்து அடிப்படையிலான மானியத்திற்கு ஒப்புதல் அளிக்கப்பட்ட ரூ. 38,000 கோடியும் இந்த சிறப்புத் திட்டத்தில் அடங்கும் என்று டாக்டர் மன்சுக் மாண்டவியா கூறினார்.
இலை, தழைகள் மூலமான இயற்கை உரங்களை ஊக்கப்படுத்துவதற்கு சந்தை மேம்பாட்டு உதவியாக ரூ. 1,451.84 கோடி அனுமதிக்கப்பட்டுள்ளது என்றும் அமைச்சர் தெரிவித்தார்.
விவசாயத்திற்காகவும், விவசாயிகளுக்காகவும் ஒதுக்கப்பட்டுள்ள யூரியாவை தொழில்துறை போன்ற வேறு துறைகளுக்கு மாற்றப்படுவதைத் தடுக்க தீவிர நடவடிக்கைகள் மேற்கொள்ளுமாறு மாநில அரசுகளை டாக்டர் மாண்டவியா கேட்டுக்கொண்டார்.
மத்திய அமைச்சரவை
இந்தியா மற்றும் போர்த்துக்கல் இடையே கையெழுத்திடப்பட்ட தகவல் தொழில்நுட்பம் மற்றும் மின்னணு துறைக்கான புரிந்துணர்வு ஒப்பந்தத்திற்கு அமைச்சரவை ஒப்புதல்
இந்தியா மற்றும் போர்த்துக்கல் இடையே ஜனவரி 6, 2017 அன்று புது தில்லியில் கையெழுத்திடப்பட்ட தகவல் தொழில்நுட்பம் மற்றும் மின்னணு துறையிற்கான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் வழங்கியுள்ளது.
இரு நாடுகளின் சட்டங்கள் மற்றும் விதிகளுக்கு உட்பட்டு இரு நாடுகளுக்கும் நன்மை பயக்கும் வகையில் தகவல் தொழில்நுட்பம் மற்றும் மின்னணு துறையில் நிலையான ஒத்துழைப்பு உருவாவதற்கு இந்த புரிந்துணர்வு ஒப்பந்தம் உதவும்.
சுகாதாரம் மற்றும் குடும்ப நலத்துறை அமைச்சகம்
கொவிட் தேசிய தடுப்பூசித் திட்டம் – சுமார் 12 கோடி டோஸ் தடுப்பூசிகள் ஜூன் மாதத்தில் கிடைக்கும்
கொவிட் தேசிய தடுப்பூசித் திட்டத்தில் ஜூன் மாதத்திற்கு சுமார் 12 கோடி டோஸ் தடுப்பூசிகள் கிடைக்கும். மேலும் ஜூன் மாதம் முழுவதிற்கும் வழங்கப்படும் தடுப்பூசிகளின் எண்ணிக்கை குறித்து மத்திய சுகாதார அமைச்சகத்தால் மாநிலங்கள் / யூனியன் பிரதேசங்களுக்கு தகவல் தெரிவிக்கப்படுமென அறிவிக்கப்பட்டுள்ளது. மே 2021 இல் தேசிய கொவிட் தடுப்பூசி திட்டத்திற்கு 7,94,05,200 டோஸ்கள் கிடைத்தன
கொவிட் பரிசோதனை, நோய்க்கண்டறிதல், அதற்கான சிகிச்சை அளித்தல் மற்றும் நோயைக் கட்டுப்படுத்துவதற்கான வழிகாட்டி நெறிமுறைகள் ஆகியவற்றுடன், தடுப்பூசி என்பது கொவிட் வைரஸைக் கட்டுப்படுத்துவதற்கான மத்திய அரசின் ஒருங்கிணைந்த மற்றும் விரிவான உத்திகள் ஆகும்.
நுகர்வு முறை  பயன்படுத்தும் முறை, மக்கள் தொகை மற்றும் தடுப்பூசி வீணாகும் அளவு ஆகியவற்றின் அடிப்படையிலேயே மாநிலங்கள் / யூனியன் பிரதேசங்களுக்கான தடுப்பூசிகளை மத்திய அரசு வழங்கி வருகிறது. அதன் அடிப்படையில் ஜூன் மாதம் முழுவதும் தடுப்பூசிகள் கிடைப்பதற்கான தெரிவுநிலைகளை 17, 27, 29 மே 2021 தேதியிட்ட மத்திய சுகாதார அமைச்சகத்தின் கடிதங்கள் மூலம் மாநிலங்கள் / யூனியன் பிரதேசங்களுக்கு மத்திய அரசு முன்கூட்டியே தெரிவித்துள்ளது.
முன்னுரிமைக் குழு சுகாதாரப் பணியாளர்கள் , முன்களப் பணியாளர்கள் , 45 வயது மற்றும் அதற்கும் மேற்பட்ட வயதினருக்கென 6.09 கோடி  டோஸ் கொவிட் தடுப்பூசிகள் விலையில்லாமல் மாநிலங்கள் மற்றும் யூ.டி.க்களுக்கு மத்திய அரசின் ஒதுக்கீடாக ஜூன் மாதத்திற்கு வழங்கப்படும். மேலும் மாநிலங்கள் / யூ.டி.க்கள் மற்றும் தனியார் மருத்துவமனைகள் நேரடியாக கொள்முதல் செய்வதன் மூலம் 5.86 கோடி  தடுப்பூசிகள் கிடைக்கும். எனவே, தேசிய COVID தடுப்பூசி திட்டத்திற்காக ஜூன் 2021 இல் சுமார் 12 கோடி  டோஸ்கள் கிடைக்கும்.
இந்த ஒதுக்கீட்டிற்கான விநியோக அட்டவணை முன்கூட்டியே பகிரப்படும். ஒதுக்கப்பட்ட அளவுகளை சுழற்சி மற்றும் நியாயமான முறையில் பயன்படுத்துவதை உறுதிசெய்யவும், தடுப்பூசி வீணாவதைக் குறைக்கவும் சம்பந்தப்பட்ட அதிகாரிகளுக்கு அறிவுறுத்துமாறு மாநிலங்கள் அறிவுறுத்தப்பட்டுள்ளன.
மே மாதத்தில், 4.03  கோடிக்கும் அதிகமான தடுப்பூசி டோஸ்களை மத்திய அரசு மாநிலங்களுக்கு இலவசமாக வழங்கியுள்ளது. மேலும் 3.90  கோடிக்கும் அதிகமாக டோஸ்களை மாநிலங்கள் மற்றும் தனியார் மருத்துவமனைகள் நேரடியாக கொள்முதல் செய்துள்ளன. ஆகையால், தேசிய COVID தடுப்பூசி திட்டத்திற்கு மே மாதத்தில் மொத்தம் 7,94,05,200 அளவுகள் தடுப்பூசிகள் கிடைத்தன.
-----
(
உள்நாட்டு விமானப் போக்குவரத்து அமைச்சகம்
கொவிட் -19 மருத்துவ பொருட்களின் தடையற்ற விநியோகத்தில் முக்கிய பங்காற்றுகிறது இந்தூர் விமான நிலையம்
கொவிட் -19 மருத்துவ பொருட்களின் தடையற்ற விநியோகத்தில், இந்தூர் விமான நிலையம் முக்கிய பங்காற்றுகிறது. ரெம்டெசிவிர் ஊசிகள், இந்தூர் விமான நிலையத்திலிருந்து குவாலியர், தானா மற்றும் போபாலுக்கு கொண்டு செல்லப்பட்டன.
கடந்த ஏப்ரல் 23ம் தேதியிலிருந்து, 18 காலி ஆக்ஸிஜன் டேங்கர்கள், இந்தூரிலிருந்து ஜாம்நகர், சூரத் , மற்றும் ராய்ப்பூர்  ஆகிய இடங்களுக்கு விமானப்படையின் சி-17 குளோப் மாஸ்டர் விமானம் மூலம் அனுப்பப்பட்டது. மும்பை, ஐதராபாத் மற்றும் தில்லியிருந்து கோவாக்சின் மற்றும் கோவிஷீல்டு தடுப்பூசிகள் இந்தூருக்கு பெறப்பட்டன. இந்தப் பணிகளை விமான நிலைய குழுவினர் துரிதமாக மேற்கொண்டனர்.
கொரோனா தொற்றுக்கு எதிராக நாடு தீவிரமாக போராடி வருகிறது. இந்த நெருக்கடியான நேரத்தில், தடுப்பூசிகள், ஆக்ஸிஜன் செறிவூட்டிகள், ஆக்ஸிமீட்டர் மற்றும் இதர அத்தியாவசிய மருத்துவ பொருட்கள் மிக முக்கியமானவை. கொவிட்டுக்கு எதிரான இந்த போராட்டத்தில், விமான போக்குவரத்து துறை அமைச்சகம் மற்றும் பல விமான நிலையங்கள், விமான நிறுவனங்கள் மற்றும் அவற்றின் கொரோனா போராளிகள் ஆகியோர் பல மாநிலங்களுக்கு அத்தியாவசிய மருத்துவ பொருட்களின் தடையற்ற விநியோகத்தை உறுதி செய்ய முக்கிய பங்காற்றுகின்றனர்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1717758
நிலக்கரி அமைச்சகம்
நிலக்கரி உற்பத்தி மற்றும் விநியோகத்தை மேம்படுத்த எடுக்கப்பட்டுள்ள முயற்சிகள்
நாடாளுமன்றத்தின் மக்களவையில் உறுப்பினர்களின் கேள்விகளுக்கு இன்று எழுத்துப்பூர்வமாக பதிலளித்த மத்திய நிலக்கரி, சுரங்கங்கள் மற்றும் நாடாளுமன்ற விவகாரங்கள் அமைச்சர் திரு. பிரகலாத் ஜோஷி கீழ்காணும் தகவல்களை அளித்தார்.
நாட்டில் நிலக்கரி தட்டுப்பாடு இல்லை. அதிகரித்த மின்தேவை, இறக்குமதி செய்யப்பட்ட நிலக்கரி சார்ந்த மின் உற்பத்தி நிலையங்களில் குறைந்த மின் உற்பத்தி மற்றும் கனமழை காரணமாக நிலக்கரி விநியோகத்தில் ஏற்பட்ட சில தடங்கல்களால், அக்டோபர் 8-ம் தேதி நிலக்கரி இருப்பு 7.2 மெட்ரிக் டன்  குறைந்தது.
பின்னர் அதிகரித்த நிலக்கரி விநியோகத்தின் காரணமாக நிலக்கரி இருப்பு அதிகரிக்கத் தொடங்கி 25 நவம்பர் 2021 நிலவரப்படி 16.74 மெட்ரிக் டன்னை  எட்டியுள்ளது.
நாட்டில் நிலக்கரி உற்பத்தியை மேம்படுத்துவதற்காக வருவாய் பகிர்தல் அடிப்படையிலான வர்த்தக ஏலம், உபரி நிலக்கரின் விற்பனைக்கு அனுமதி, சுழற்சி ஏலம், ஒற்றை சாளர அனுமதி உள்ளிட்ட நடவடிக்கைகளை அரசு எடுத்துள்ளது.
நிலக்கரி சுரங்கங்களில் ஏற்படும் விபத்துக்கள்/சம்பவங்களுக்கான காரணங்கள் மற்றும் சூழ்நிலைகளைக் கண்டறிய, அனைத்து அபாயகரமான விபத்துகள், பெரிய விபத்துகள் மற்றும் ஆபத்தான நிகழ்வுகள் பற்றிய விசாரணைகள் சுரங்கப் பாதுகாப்பு இயக்குநரகத்தின் அதிகாரிகளால் நடத்தப்படுகிறது.
விசாரணைகளின் முடிவுகளின்படி, இதுபோன்ற விபத்துகள் அல்லது ஆபத்தான நிகழ்வுகள் மீண்டும் நிகழாமல் தடுக்க சுரங்கச் சட்டம், 1952-ன் விதிகளின்படி பொருத்தமான நடவடிக்கைகள் அல்லது நடவடிக்கைகள் எடுக்கப்பட்டு வருகின்றன.
தொழில்நுட்ப சுற்றறிக்கைகள், தேசிய அளவிலான முத்தரப்பு அமைப்பு, அறிவியல் பூர்வமான ஆய்வுகள், அபராதம் மற்றும் சட்டப்பூர்வ நடவடிக்கைகள் ஆகியவை இவற்றில் அடங்கும்.
தேசிய கனிம சரக்கு நிலவரங்களின் படி, 1 ஏப்ரல் 2015 அன்று நாட்டில் இருந்த முதன்மை தங்கத் தாதுவின் மொத்த வளங்கள் 654.74 டன் தங்க உலோகத்துடன் சேர்ந்து 501.83 மில்லியன் டன்களாக மதிப்பிடப்பட்டுள்ளது, இதில் பீகாரில் 222.885 மில்லியன் டன்கள்  உள்ளது.
பீகாரில் உள்ள தங்க வளங்கள் ஐக்கிய நாடுகளின் கட்டமைப்பு வகைப்பாடு குறியீடு-333  மற்றும் குறியீடு-334  ஆகியவற்றின் கீழ் வகைப்படுத்தப்பட்டுள்ளன. பீகாரில் உள்ள தங்க தாதுவின் முழு வளமும் ஜமுய் மாவட்டத்தின் சோனோ பகுதியில் உள்ளது.
கடந்த ஐந்து ஆண்டுகளில், சுரங்க அமைச்சகத்துடன் இணைந்த அலுவலகமான இந்திய புவியியல் ஆய்வு அமைப்பு, மேற்கு சம்பாரண் மாவட்டத்தின் சில பகுதிகளில் தங்கத்திற்கான ஜி4 நிலை 'உளவு ஆய்வு' மற்றும் பீகாரின் கயா மாவட்டத்தில் ஜி3 நிலை 'முதற்கட்ட ஆய்வு' ஆகியவற்றை மேற்கொண்டுள்ளது.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
http://https://pib.gov.in/PressReleasePage.aspx?PRID=1776763
https://pib.gov.in/PressReleasePage.aspx?PRID=1776761
https://pib.gov.in/PressReleasePage.aspx?PRID=1776759
நித்தி ஆயோக்
நித்தி ஆயோக், ஐஎஃப்பிஆர்ஐ, ஐஐபிஎஸ், யுனிசெப் மற்றும் ஐஇஜி ஆகியவற்றுடன் இணைந்து, 19 மாநிலங்கள் மற்றும் யூனியன் பிரதேசங்களுக்கான மாநில ஊட்டச்சத்து விவரக் குறிப்பை வெளியிட்டுள்ளது
நித்தி ஆயோக் அமைப்பு, சர்வதேச உணவுக் கொள்கை ஆராய்ச்சி நிறுவனம், இந்திய மக்கள் தொகை அறிவியல் நிறுவனம், யுனிசெப் மற்றும் பொருளாதார வளர்ச்சி நிறுவனம் ஆகியவற்றுடன் இணைந்து 19 மாநிலங்கள் மற்றும் யூனியன் பிரதேசங்களுக்கான “மாநில ஊட்டச்சத்து விவரக் குறிப்பை 30 செப்டம்பர் 2021 அன்று வெளியிட்டுள்ளது.
“மாநில ஊட்டச்சத்து விவரக் குறிப்பு”, என்எஃப்எச்எஸ் – சுற்று 3,4 மற்றும் 5 அடிப்படையிலான ஊட்டச்சத்து விளைவுகள், உடனடி மற்றும் அடிப்படை தீர்மானிப்போர், குறுக்கீடுகள் பற்றிய விவரங்களை வழங்குகிறது.
மாநில ஊட்டச்சத்து விவரக் குறிப்பை காண - http://poshan.ifpri.info/category/publications/data-notes/
தமிழகம் பற்றிய விவரத்திற்கு - https://poshan.ifpri.info/2019/04/26/tamil-nadu/
••••
(Visitor Counter : 216
பிரதமர் அலுவலகம்
பஞ்சாப் முன்னாள் முதல்வர் திரு பிரகாஷ் சிங் பாதலுக்கு பிரதமர் அஞ்சலி
பஞ்சாப் முன்னாள் முதல்வர் திரு பிரகாஷ் சிங் பாதலின் உடலுக்கு பிரதமர் திரு நரேந்திர மோடி நேரில் அஞ்சலி செலுத்தினார். இது குறித்து அவர் வெளியிட்டுள்ள ட்விட்டர் பதிவில் கூறியிருப்பதாவது:
"திரு பிரகாஷ் சிங் பாதல் அவர்களுக்கு மரியாதை செலுத்தினேன்."
பிரதமர் அலுவலகம்
மத்தியப்பிரதேசத்தின் ஷதோலில் உள்ள பக்காரியா கிராமத்திற்கு பிரதமர் பயணம்
பிரதமர் திரு நரேந்திர மோடி இன்று மத்தியப்பிரதேசத்தின் ஷதோலில் உள்ள பக்காரியா கிராமத்திற்கு சென்றார்.
பக்காரியா கிராமத்தில், பழங்குடியின தலைவர்கள், பெசா கமிட்டி உறுப்பினர்கள், சுய உதவிக்குழு பிரதிநிதிகள், கால்பந்து விளையாட்டு வீரர்கள் ஆகியோருடன் பிரதமர் கலந்துரையாடினார்.
https://www.youtube.com/live/x3Ve07fCrsk?feature=share
https://www.youtube.com/live/ifXlfF3HpcI?feature=share
எஃகுத்துறை அமைச்சகம்
தேசிய உலோகவியலாளர் விருது திட்டம்: இன்று முதல் விண்ணப்பங்கள் வரவேற்கப்படுகிறது, கடைசி நாள் தேதி 11.10.2022
தேசிய உலோகவியலாளர் விருது 2022–ஐ வழங்க எஃகு துறை அமைச்சகம் ஒப்புதல் அளித்துள்ளது. இதற்கான விண்ணப்பங்கள் இன்று முதல் வரவேற்கப்படுகிறது. விண்ணப்பங்களை சமர்ப்பிக்க கடைசி நாள் 11.10.2022. விண்ணப்பங்களை https://awards.steel.gov.in/ என்ற இணையதளம் வாயிலாக மட்டுமே சமர்ப்பிக்க வேண்டும் .
இரும்பு மற்றும் எஃகு துறையில் உற்பத்தி, ஆராய்ச்சி, வடிவமைப்பு, கல்வி, கழிவு மேலாண்மை, எரிசக்தி பாதுகாப்பு ஆகியவற்றில் சிறப்பான பங்களிப்பு செய்த உலோகவியலாளர்களை அங்கீகரிக்கும் வகையில் இவ்விருது வழங்கப்படுகிறது. தற்சார்பு இந்தியா இயக்கத்தின் நோக்கங்களை அடையும் வகையில் சிறப்பான முறையில் இத்துறையில் பங்களிப்பு செய்தவர்களுக்கும் இவ்விருது அளிக்கப்படுகிறது. விண்ணப்பங்களை நிறுவனங்களோ / அமைப்புகளோ அல்லது பொதுமக்களோ சமர்ப்பிக்கலாம். ஆண்டு தோறும் பிப்ரவரி 3-ம் நாள் தேசிய உலோவியலாளர் விருது வழங்கப்படுகிறது.
வாழ்நாள் சாதனையாளர் விருது, தேசிய உலோகவியலாளர் விருது, இளைய உலோகவியலாளர் , இளைய உலோகவியலாளர் , இரும்பு மற்றும் எஃகு துறையில் ஆராய்ச்சி மற்றும் மேம்பாட்டுக்கான விருது என ஐந்து விருதுகள் வழங்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1858651
புவி அறிவியல் அமைச்சகம்
1994 மற்றும் 2019-ஆம் ஆண்டுகளுக்கு பிறகு, அனைத்திந்திய பருவ மழையின் அளவு இந்தாண்டு அதிகமாக உள்ளது
2020-ஆம் ஆண்டு இந்தியாவில் பெய்துள்ள பருவமழை குறித்த கீழ்கண்ட தகவல்களை இந்திய வானிலை மையம் அளித்துள்ளது:1994 மற்றும் 2019-ஆம் ஆண்டுகளுக்கு பிறகு, அனைத்திந்திய பருவ மழையின் அளவு இந்தாண்டு அதிகமாக உள்ளது36 வானிலை துணைப் பகுதிகளில், 2 பகுதிகளில் மிக அதிக அளவிலும், 13-இல் அதிக அளவிலும், 16-இல் சராசரி அளவிலும் 2020-ஆம் ஆண்டு மழை பெய்துள்ளதுவெறும் 5 துணைப் பகுதிகளில் மட்டுமே குறைவான அளவில் மழை பெய்துள்ளதுபருவமழை-2020-இன் வழக்கமான இறுதி நாள் செப்டம்பர் 17 ஆகும். ஆனால், 11 நாட்கள் கழித்து, அதாவது, 2020 செப்டம்பெர் 28 அன்று தான் பருவமழை நின்றது.ஆகஸ்ட் 2020-இல் தொடர்ந்து நான்கு வாரங்களுக்கு 13-இல் இருந்து 41 சதவீதம் வரை அதிக மழை இந்தியாவில் பெய்தது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660645
பிரதமர் அலுவலகம்
மேடை நாடக ஜாம்பவான் இப்ராஹிம் அல்காசி மறைவிற்கு பிரதமர் இரங்கல்
மேடைநாடக ஜாம்பவான் இப்ராஹிம் அல்காசி மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார்
“இந்தியா முழுவதும் மேடை நாடகத்தை மிகவும் பிரபலமாகவும் அணுகக்கூடியதாகவும் மாற்றுவதற்காக எடுத்த முயற்சிகளுக்காக திரு. இப்ராஹிம் அல்காசி என்று நினைவுகூரப்படுவார். கலை மற்றும் கலாச்சார உலகிற்கு அவர் ஆற்றிய பங்களிப்பு குறிப்பிடத்தக்கவை. அவரது மறைவு வருத்தம் அளிக்கிறது. அவரது குடும்பத்தினருடனும் நண்பர்களுடனும் எனது இரங்கல்கள். அவருடைய ஆத்துமா நிம்மதியாக இருக்கட்டும்” என்று பிரதமர் தனது டுவிட்டரில் குறிப்பிட்டுள்ளார்
ஜல்சக்தி அமைச்சகம்
மழைப்பொழிவு முன்னறிவிப்பின் படி வெள்ள நிலைமையின் சுருக்கம்
மழை முன்னறிவிப்பின் அடிப்படையில், பல்வேறு மாநிலங்களுக்கான மத்திய நீர் ஆணையத்தால் பின்வரும் ஆலோசனைகள் வழங்கப்படுகின்றன –
ஒடிசா, ஆந்திரா மற்றும் தெலுங்கானா
அடுத்த 24 மணி நேரத்தில் தெலுங்கானா, விதர்பா மற்றும் சத்தீஸ்கர் ஆகிய பகுதிகளில் ஒரு சில இடங்களில் கனமான மற்றும் மிக கனமான மழைக்கு வாய்ப்புள்ளது.
குஜராத், மகாராஷ்ட்ரா மற்றும் கோவா
கீழ் மஹி, கீழ் நர்மதா, கீழ் தபி மற்றும் தமங்கங்கா ஆகிய ஆற்றின் படுகைகளில் நீர் வரத்து அதிகரிக்க வாய்ப்புள்ளது. அடுத்த 4-5 நாட்களுக்கு மழைப்பொழிவு அதிகரிக்கும் என்பதால் நர்மதா, தபி, தமங்கங்கா நதிகளின் நீர்மட்டம் வேகமாக உயரக்கூடும்.
ராஜஸ்தான், மத்தியப்பிரதேசம்
அடுத்த 3-4 நாட்களுக்கு கிழக்கு ராஜஸ்தான் மற்றும் மேற்கு மத்தியப்பிரதேசத்தில் கனமழை முதல் மிக அதிக கனமழை பெய்யும் என்று கணிக்கப்பட்டிருப்பதால், சம்பல், மஹி, சபர்மதி, கலிசிந்த், பனாஸ்  ஆகிய நதிகளில் வெள்ளப்பெருக்கு ஏற்பட வாய்ப்புள்ளது.
இமாச்சலப்பிரதேசம், பஞ்சாப், ஹரியானா, உத்தரகண்ட், உத்தரப்பிரதேசம்
அடுத்த 2 முதல் 3 நாட்களுக்கு இந்த மாநிலங்களில் கனமழை முதல் மிக கனமழை பெய்யும் என்று கணிக்கப்பட்டிருப்பதால், சட்லெஜ், ரவி, பியாஸ், காகர், யமுனா, பாகீரதி, அலக்நந்தா, கங்கா, ராம்கங்கா, சர்தா, சர்ஜு மற்றும் கக்ரா. போன்ற நதிகளில் நீர் மட்டம் உயரவும், வெள்ளப்பெருக்கு ஏற்படவும் வாய்ப்புள்ளது.
கர்நாடகா, தமிழ்நாடு
ஏற்கனவே பெய்து வரும் மழையின் காரணமாக, தொடர்ச்சியான நீர் வரத்தால் காவிரி நீர்ப் பிடிப்பு பகுதியில் உள்ள பெரும்பாலான அணைகள் 90-97 சதவீதம் வரை நீர் நிரம்பியுள்ளன. இதனால் கபினி மற்றும் கிருஷ்ண ராஜ சாகர் நதி வழியாக திறந்துவிடப்படும் நீர் மேட்டூர் அணையில் பாய்கிறது, இது அடுத்த 3-4 நாட்களுக்கு குறைவதற்கு வாய்ப்புள்ளது.
கிருஷ்ணா நதியின் மேற்கு பகுதிகளிலிருந்து வரும் நீரினால், அல்மட்டி அணை மற்றும் நாராயன்பூர் அணை ஆகியவற்றில் நீர்வரத்து அதிக அளவில் காணப்படுகிறது, மேலும் இந்த அணைகள் 90 முதல் 92 சதவீத அளவு வரை நிரம்பியுள்ளதால், எஞ்சிய நீர் திறந்துவிடப்படுகிறது.
பீகார், ஜார்க்கண்ட் மற்றும் கங்கைக்கரையை ஒட்டியுள்ள மேற்கு வங்கம்
பீகாரில் உள்ள பல ஆறுகளில் நீர்வரத்து கட்டுக்கடங்காமல் இருப்பதால், வெள்ளப்பெருக்கு அபாய அளவைத் தாண்டிச் செல்கிறது. இதே நிலைமை இன்னும் 3-4 நாட்களுக்குத் தொடரும்.
பழங்குடியினர் நலத்துறை அமைச்சகம்
குஜராத்தில் நடைபெறும் அரசியலமைப்பு தின கொண்டாட்டங்களை அலங்கரிக்கிறது பழங்குடியினரின் கண்கவர் பொருட்கள்
பழங்குடி விவகாரங்கள் அமைச்சகத்தின் கீழ் இயங்கும் இந்திய பழங்குடியினர் கூட்டுறவு சந்தைப்படுத்துதல் மேம்பாட்டு கூட்டமைப்பான ட்ரைஃபெட், மக்களவைக் குழுவுடன் இணைந்து அரசியலமைப்பு தினத்தை  முன்னிட்டு குஜராத்தின் கெவாடியாவில் அகில இந்திய பாராளுமன்ற, சட்டமன்ற பேரவைத் தலைவர்களின் 80வது கூட்டத்தை நடத்துகிறது.
2 நாள் நடைபெறும் இந்த நிகழ்ச்சியில் ட்ரைஃபெட் அமைப்பு பழங்குடியினரின் கலைப்பொருட்கள், கலாச்சாரம் மற்றும் உணவு வகைகள் காட்சிக்கு வைக்கப்படும். குடியரசுத் தலைவர் திரு ராம் நாத் கோவிந்த் துவக்கி வைத்த இந்த நிகழ்ச்சியில், குடியரசுத் துணைத் தலைவர் திரு வெங்கையா நாயுடு உள்ளிட்டோர் கலந்து கொண்டுள்ளனர்.
பழங்குடியினரின் பாரம்பரியத்தை பறைசாற்றும் வகையிலும், அவர்களுக்கு அதிகாரம் அளிக்கும் வகையிலும், பல்வேறு நிகழ்ச்சிகளுக்கு ஏற்பாடு செய்யப்பட்டுள்ளன.
நிகழ்ச்சியில் பங்கேற்கும் அனைவருக்கும் அரசியலமைப்பு சட்டத்தின் முன்னுரையை குறிக்கும் வகையில் மூங்கிலால் செய்யப்பட்ட நினைவுப் பரிசுகள் வழங்கப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1675712
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 182.79 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 182.79 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.38 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1805615
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 176.52 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,48,359 கொவிட் சிகிச்சை பெறுபவர்கள் 0.35%ஆக உள்ளனர்.
குணமடைந்தோர் விகிதம் தற்போது 98.46%சதவீதம்
கடந்த 24 மணி நேரத்தில் 30,009 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,22,19,896 என அதிகரித்துள்ளது.
கடந்த 24 மணி நேரத்தில் 14,148 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 1.22 சதவீதம் ஆகும்
வாராந்திர பாதிப்பு விகிதம் 1.60 சதவீதம் ஆகும்
இதுவரை மொத்தம் 76.35 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 11,55,147 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1800675
எஃகுத்துறை அமைச்சகம்
இரும்பு, எஃகு துறை : ஆராய்ச்சி மற்றும் வளர்ச்சி மேம்பாடு
மத்திய எஃகு அமைச்சர் திரு தர்மேந்திர பிரதான், மாநிலங்களவையில் இன்று எழுத்துபூர்வமாக தாக்கல் செய்த பதிலில் கூறியதாவது:
இரும்பு, எஃகு துறையில் ஆராய்ச்சியையும், மேம்பாட்டையும் ஊக்குவிக்க, மத்திய எஃகு அமைச்சகம் கடந்த 2018-19, 2019-2020ம் நிதியாண்டுகளில் தலா ரூ.15 கோடி ஒதுக்கியது.
தொழில்நுட்ப மேம்பாடு/நவீனமயமாக்கம்/விரிவாக்கம் திட்டம் ஆகியவற்றின் ஒரு பகுதியாக கீழ்க்கண்ட ஆற்றல் திறன் மற்றும் சுற்றுச்சூழலுக்கு ஏற்ற தொழில்நுட்பங்களை எஃகு தொழில்துறை மேற்கொண்டது:-தணிந்த உலர் கரியின் வீண் வெப்பத்திலிருந்து மின் உற்பத்திசின்டர் ஆலையின் வீண் வெப்பத்திலிருந்து மின் உற்பத்திஉலையில் பிஎல்டி கருவி  in Blast Furnace )உலையில் மேல் அழுத்த மீட்பு டர்பைன்.உலையில் துளை வழியாக நிலக்கரி செலுத்தும் முறைஉலையில் வீண் வெப்பம் மீட்கும் முறை.எரிசக்தி கண்காணிப்பு மற்றும் மேலாண்மை அமைப்புஎஃகு உருக்கும் இடத்தில் இரண்டாம் நிலை புகையை வெளியேற்றும் முறைரோலிங் ஆலைகளின் மறு வெப்பமாக்கல் உலைகளில் மீளுருவாக்கம் பர்னர்கள்.ரோலிங் ஆலைகளில் அதிக வெப்பநிலையில் சூடாக்கும் செயல்முறை.உலைகளை மீண்டும் சூடாக்குவதை தவிர்க்க நேரடி உருட்டல் செயல்முறை.உற்பத்தியாகும் கழிவுகள், எஃகு ஆலைக்குள் மீண்டும் சுத்திகரிக்கப்படுகின்றன. உலையில் உள்ள திடக் கழிவுகள் சிமென்ட் ஆலைகளுக்கு விற்கப்படுகின்றன.வாயு கழிவுக்கள், உலைகளை மீண்டும் சூடாக்கவும், மின் உற்பத்திக்கும் பயன்படுத்தப்படுகின்றன.எஃகு கழிவுகளை சாலைகள் போடுவதற்கும், கட்டுமானங்களும் பயன்படுத்துவதற்கான ஆராய்ச்சித் திட்டங்கள் மேற்கொள்ளப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1696701